Den italiensk-lutherske kirke

Den italiensk-lutherske kirke (Chiesa Evangelica Luterana in Italia, forkortet CELI) er en luthersk kirke i Italia, grunnlagt i 1949. Kirken er medlem av Federazione delle Chiese evangeliche in Italia og Det lutherske verdensforbund.

Den første lutherske menighet i Italia ble grunnlagt i Venezia i 1650 og lutherske kirker ble etablert i Trieste (1778), Meran (1861) og Bolzano (1889). Under prøyssisk innflytelse ble det også etablert menigheter i Roma (1819), Napoli (1826) og Firenze (1899).

Takket være den italienske pastor Idelmo Poggiolis misjonsarbeid hadde lutherdommen en blomstringstid i Napoli og omland omkring 1950. I nyere tid har det blitt etablert lutherske kirker i Catania (1991), Verona (2008) og Torino (2009).

Lutherske kirker
Organisasjoner etablert i 1949
1949 i Italia